**Treff for mødre og fedre i permisjon**

Inviter mødre og fedre som er hjemme i permisjon med barn, til et treff. Bruk gjerne Facebook til å invitere. Man kan legge opp dette møtet/treffet veldig åpent å ha fokus på samtale og at deltakerne selv kan snakket om det som er viktig for dem. Hvis lokaliteten tillater det, kan man ha en innledning, men ellers åpne for fri samtale.

**Ta hensyn til småbarn og barnevogner**

Lag et program som passer når man har med små barn og barnevogn. Er det KrF-politikere i kommunen som også er i permisjon eller som har små barn selv, er det bra å ha med dem. Lag et opplegg som legger til rette for samtale og gjerne også kaffe.

Eksempler:

* Trilletur på et sted det både er mulig å trille vognen og prate. For eksempel en turvei i skogen.
* Trilletur kan ende opp på en kafé eller annet sted de kan få kaffe eller noe å spise
* Tur til et lekeland (mange lekeland har en småbarnsavdeling som også kan passe for barn rundt ett år).

**Temaer som kan dukke opp:**

Familiepolitikk, småbarnsfamiliers utfordringer, kommunens barnehagedekning, barneidrett, kirkens og annet barnearbeid (babysvømming, musikk og dans) Orienter dere gjerne litt på forhånd!